Gemeenskap neem reg in eie hande na ‘verkragting’ | Maroela Media
Gemeenskap neem reg in eie hande na ‘verkragting’
ŉ Man is erg aangerand en toe aan die brand gesteek nadat ŉ 17-jarige verstandelik gestremde meisie glo verkrag is.
Die voorval het Maandag in Tshakhuma buite Thohoyandou in Limpopo plaasgevind. Volgens kol. Moatshe Ngoepe, polisiewoordvoerder, het lede van die gemeenskap die 39-jarige man daarvan beskuldig dat hy die meisie verkrag het.
Die meisie het glo saam met ander vroue vuurmaakhout bymekaar gaan maak toe hulle deur ŉ man aangeval is. Die ander vroue het weggehardloop waarna die man glo die tienermeisie verkrag het.
Lede van die gemeenskap het intussen begin mobiliseer en na die verdagte begin soek. Hulle het die verdagte gevind en hom begin aanrand en hom aan die brand gesteek.
Die polisie is intussen ontbied en met hul aankoms het hulle die man se gebrande liggaam gevind. Daar was in die stadium geen ander mense op die toneel nie.
Die polisie het ŉ saak van moord aanhangig gemaak, maar die mense wat by die voorval betrokke was, is nog nie geïdentifiseer nie.
Lt.genl. Nneke Ledwaba, Limpopo se polisiekommissaris, het die voorval ten sterkste veroordeel en ŉ beroep op gemeenskapslede gedoen om die oppergesag van die reg te respekteer en nie die reg in eie hande te neem nie.
Twee doodgeskiet toe polisie beplande rooftog fnuik
Lekker man – braaidag bietjie vroeg gehou en so stappie verder geneem !
Ek kan nooit saamstem met gereg in eie hande neem nie want dit is verkeerd maar in n piesang republiek soos SA waar die polisie weier om hulle werk te doen die tronke oorvol is sal ek sê doen wat jy moet doen.
Nog nooit gestem vir reg in eie hande neem nie – maar met die regering – NOU ja – die mense word grdwing om dit te doen. Jammer vir die kind.
Is daar ook ‘n saak van verkragting aanhangig gemaak?
Fantasties. Gaan so voort.